Снежно спускане - MTB-BG.com\nян. 26, 2004 at 9:15.\nАко си мислите, че хората ви гледат странно, когато се спускате с колелото си по планинските пътеки, почакайте да видите израженията им, ако ви видят да правите същото, но през зимата! Спомням си първия път, когато с брат ми решихме да направим малко зимно каране на Витоша – тогава планинските колоездачи все още не бяха толкова много, а пък тези, които се спускаха и през зимата почти се брояха на пръсти. Та вероятно затова и ние изглеждахме много „не на място“ горе по пистите и събирахме погледите и коментарите на многобройните почитатели на зимните спортове.\nНо нека оставим този висш пилотаж и да се върнем на обикновеното спускане по сняг – едно необикновено преживяване, което всеки може да пробва на Витоша или в някой от зимните ни курорти. Мнозина смятат колоездачния сезон за приключил след падането на първия сериозен сняг, но грешат!\nСред многото причини да опитате тази лудория мисля да изтъкна на първо място тази, която вероятно ви е накарала да предпочетете планинското колоездене изобщо – високият адреналин и тръпката от правенето на нещо „по-опасно“. Щом стъпите на снега, ще откриете един нов свят от емоции, едновременно сходни, но и много различни от тези, които вече познавате от „нормалното“ планинско колоездене. Започва се с вперените във вас странични погледи, следва началното чувство за пълна неконтролируемост на колелото и факта, че по сняг се ускорява също толкова бързо, колкото и по всяка друга настилка, само че спирането е доста по-трудно и забавено (всъщност в някои случаи можете напълно да отпишете спирачките, освен ако не са дискови!). В зависимост от терена, опита, смелостта и реакциите ви първото спускане по сняг ще завърши с едно или няколко падания (или дори без такива!) – за щастие тук паданията са на меко, с произтичащата от това повишена безопасност. Разбира се, увeличеният им брой води и до известен риск, доколкото на сняг можете не по-малко успешно да си счупите някоя кост, ако имате лошия късмет да паднете по лошия начин. Същевременно мекият терен ви позволява възможно най-безопасно и в реални условия да тренирате падания (Да, те също се тренират!). Далеч по-полезен обаче е опитът за управление на байка върху носещи и хлъзгави настилки – той ще ви „държи“ за целия следващ сезон. На сняг колелото твърде често занася силно, понякога съвсем неочаквано, завоите изискват повишено внимание и добра техника и всичко това ще ви подготви за каране по други трудни настилки като кал, пясък, чакъл и т.н. Ще откриете с изненада как колелото много често (особено при по-висока скорост) успява да излезе като по чудо от почти невероятни ситуации. Изобщо, практически погледнато, зимното каране е една отлична школа за повишаване на уменията ви в области, където обикновено грешките могат да са значително по-болезнени. А като обобщим всичко дотук, плюс наличието на приятна компания (която трябва сами да си осигурите), вече се досещате, че спускането по сняг е преди всичко една голяма веселба!\nПървото, от което се нуждаете, както и през лятото, е трасе и транспорт за вас и колелото. Транспортът в 99% от случаите ще бъде някакъв вид лифт – за съжаление влековете са неизползваеми с байкове, а пътищата нагоре (особено неасфалтираните) едва ли ще са обработени. Освен това „трасетата“ са много по-малко – свеждат се до пистите и някои от пътеките, най-вече тези, които са в близост до лифтовете. През зимата също има разнообразие на настилката, както е и през лятото, като тук най-често се променя нейната дълбочина и твърдост (утъпканост). Допълнителен фактор е и заледеността. Ще изброя, на базата на личния си опит, възможните варианти за „трасета“ през зимата и техните особености.\nУтъпкани ски-писти – един от най-приятните варианти! Гумите затъват около 5-10см, ускорението е бързо, а завиването възможно. Нещо повече – на пистата можете да подобрите рекорда си за скорост, защото наклонът им често е голям (например писта „Витошко лале“), а летните препятствия са дъблоко под снега. Миналата година срещнахме един човек, който макар и с доста непретенциозно колело, но иначе с доста опит в зимното каране, развиваше по една от по-полегатите писти 70-80км/ч. Не забравяйте обаче, че високата скорост крие и опасности, особено като се вземе предвид това, че по пистите скиорите и бордистите са много и се движат малко хаотично спрямо вас. С колело единствената възможна линия е сравнително правата, докато със зимните превозни средства най-често се кара на зиг-заг. Освен това и зимните спортисти, колоездачите са доста безшумни, така че скиорът например много трудно ще ви усети преди да направи поредния си зиг-заг. Всъщност проблемът произтича изцяло от велосипеда, защото ако някой ме засече когато съм със ски, в 99% от случаите без проблем ще успея да завия достатъчно бързо и остро, за да избегна сблъсъка, докато с колело това не е възможно. И след като причината за евентуален сблъсък би била изцяло в колоездача, то негова е и отговорността да го избегне. Затова не се колебайте да се хвърлите от колелото настрани или да паднете по някакъв друг начин, ако на пътя ви се изпречи някой зимен спортист. За да го постигнете, не трябва да карате на ръба на възможностите си, а достатъчно разумно за съответните условия, т.е. ако пистата е пълна с хора, ще трябва да спирате по-интензивно и да не допускате колелото да стане неконтролируемо. Скоростта, за която споменах по-горе, е била развита от този човек на съвсем празна писта. Като споменах за спиране, на утъпкана писта то е не много лошо с дискови спирачки (проблем остава намаленото сцепление на гумите) и възможно с V-образни (освен ако не са ви замръзнали накладките, за който проблем ще стане дума по-надолу). И в двата случая обаче спирането ще е съвсем различно и доста по-лошо от това, на което сте свикнали през лятото, защото в снега гумите се пързалят, а ако ги блокирате, спирачният ефект започва да клони към нулата. Допълнителен проблем е наклонът на пистите, който ви ускорява много бързо при липсата на препятствия, с които да се събразявате, но веднъж забързали се по стръмнината надолу, ще се нуждаете от допълнителна спирачна мощ, за да спрете. При карането по утъпкана писта спирането се осигурява най-вече от предната спирачка, защото предното колело блокира значително по-трудно. Понякога по утъпканите писти можете да срещнете участъци с доста снежни бабуни, образувани от скиорите. В повечето случаи тези бабуни не са „твърди“ и гумата ви спокойно ще се забие надълбоко в тях, така че можете да ги използвате за допълнително забавяне на скоростта си, макар че е най-добре да стоите настрана от тях. (Слава Богу, напоследък пистите навсякъде се обработват добре и редовно, така че бабуните са рядкост).\nНеутъпкани ски-писти – те са такива, когато не са били обработени поради новонавалял сняг, или, макар и обработени с тракове (машините за утъпкване на пистите), снегът е бил толкова много, че не е бил утъпкан добре и продължава да е мек в дълбочина. С други думи, пистата може отгоре да е гладка и хубава, което за скиорите и бордистите е напълно достатъчно. Но колелото без проблем ще нагази през горния слой в дълбокия и мек сняг отдолу, защото за разлика от ските, неговите гуми порят снега, а не се плъзгат по него. Скромният ми съвет е да избягвате неутъпканите писти – моят опит с тях ми е донесъл повече трудности, отколкото наслада. В дълбок сняг е почти невъзможно да се поддържа права линия продължително време – предната гума често се изметва на някоя страна и колоездачът се катурва настрани. Още по-лошото е, че тя редовно затъва в някой по-дълбок участък, хвърляйки ви директно през кормилото напред. От тези „упражнения“ може и да не ви заболи, но честите им повторения накъсват карането и внасят известна досада в него. При неутъпкана писта спирането най-често става без ваше желание по описаните по-горе начини, т.е. чрез падане. Ако пък успявате да се задържите по-дълго върху байка в дълбок сняг, избягвайте изкушението да се засилвате твърде много – така увеличавате шанса предното колело да попадне в „мека дупка“ и да ви хвърли напред, само че с висока скорост – виждал съм сцепени устни след подобно скоростно кълбо в дълбок сняг (всъщност кълбата бяха две!).\nУтъпкани пътеки – това са най-лесните трасета за зимно спускане. Имам предвид пътеките, утъпкани от скиори, бордисти и хора с шейни, а не такива, утъпкани от туристите (те са в долната категория). Тези „трасета“ не са много – това са пътеките и ски-пътищата (през лятото те пак са си широки алеи), по които се прибират зимните спортисти. Когато са минали достатъчно от последните, пътеката става много добре утъпкана и съвсем „твърда“ – гумите затъват до 5см., не повече. Въпреки това падането в повечето случаи не е болезнено, защото вместо да тупнете като чувал с картофи на пътеката, ще се изпързаляте по нея. На такава пътека се кара много бързо и приятно, завиването почти не създава трудности (не по-големи от тези при кал), а спирането, дори и с V-образни спирачки, е предсказуемо, дори добро. Единствената по-сериозна опасност са заледените участъци, които може да са много, а може и да липсват. Това зависи от много неща – например в края на сезона те са доста; ако снежната покривка не е голяма, също може да се натъкнете на обширни ледени площи, образували се на места, където се стича повече вода; доста лед ще откриете и след няколко топли дни поред. Обратно – най-малко лед има когато е навалял достатъчно сняг и не е имало затопляния, които да разтопят горния слой. Заледени участъци могат да се получат дори и на местата, които са по-проблемни за скиорите и бордистите, но там по-често се срещат други препятствия – вълнообразните бабуни. Тук те са твърди, а не като по пистите. Могат да имат различна големина и дължина и са чудесен начин да се упражнявате в поемането на неравности с бърза скорост. Ако бабуните са само 1-2, можете да ги използвате и за скокове.\nНеутъпкани пътеки – такива са тези, по които не минават скиори и бордисти, а само туристи; тези, които все още не са достатъчно утъпкани от зимните спортисти, макар принципно да се ползват от тях; както и пътеките в началото на зимата, когато бъдат покрити от „първия“ сняг, но все още не са били използвани достатъчно от когото и да било. Макар тези три вида да се различават като характеристика на настилката, общото е, че снегът върху тях не е толкова твърд, както е при утъпканите пътеки, поради което колелото много повече затъва, поднася и т.н. А понякога снегът е толкова дълбок и тежък, че е трудно да ускорявате и да се движите! Дали ще харесате карането по тях зависи доста от личните ви предпочитания – на мен те не ми допадат толкова, защото по-често се губи контрол върху колелото и управлението му е затруднено в значителна степен. Други хора обаче ги обичат много именно поради това! Опитайте някой път и ще знаете дали да повторите. Всъщност, дори да не ги търсите нарочно, не е изключено да попаднете на подобна пътека, или да има такива участъци на някое от добре утъпканите трасета – признавам, че когато не са твърде много, те осигуряват по-голяма веселба и приятно разнообразие. Също така трябва да спомена, че неутъпканите пътеки ще ви се сторят значително по-приятни, ако байкът ви е с дискови спирачки.\nПо изброените дотук трасета можете да срещнете и допълнителни екстри – най-вече във вид на скокове, направени от бордисти и скиори. Разбира се, някои от тези скокове са направени на базата на естествени препятствия. Вие също може да пробвате някои от тях. Скоковете по пистите обикновено са по-големи. Същевременно са и по-трудни, защото попивката им често не е добре утъпкана, което може на момента да ви извади от контрол. Задължително проверете както отскока (бабуната), така и попивката за това дали са достатъчно твърди и утъпкани. Внимавайте с големите скокове и добре преценете възможностите си. При някои от тях можете хубаво да се пребиете „като куче“. Например скокът на снимките, който е от типа „пад“ и се намираше в долната част на писта „Витошко лале“, се получаваше с височина 2 – 2,5м! И то без голяма засилка….Още по-голям скок има в района на х.Алеко. Допълнителна трудност е това, че някои от тези скокове изхвърлят първо нагоре. Скоковете, срещани по пътеките, са по-малко и по-малки. Те могат да разнообразят карането ви много приятно.\nАко обощя, бих ви препоръчал да карате по сняг най-вече през месеците януари и февруари. Тогава пистите и пътеките са добре утъпкани, а снегът е стегнат и твърд, но без да е много заледен. Към края на сезона заледените участъци стават все повече, а и снегът в по-ниските части омеква доста, което го прави много трудна настилка – хем по-бавна, хем по-хлъзгава, а понякога може просто да спрете в тежкия сняг.\nНакрая няколко думи и за основните техники на каране в сняг – те варират в зависимост от условията, но като цяло се наблюдават следните особености:\n– както и по всяко друго време, необходимо е да сте много отпуснати в ръцете и краката – лактите, колената и китките трябва да ви служат като амортисьори, с които да поемате неравностите на терена. Но същевременно тук трябва да държите много по-здраво колелото, тъй като в по-дълбок сняг то няма да иска да следва лесно правата линия на движение. Същото се отнася и за някои от завоите, където предната гума трябва да бъде прецизно насочена и удържана в тази посока. Така че при спускането по сняг трябва да развиете способност да удържате колелото, бидейки в същото време достатъчно отпуснати. Тези умения ще ви служат след това при каране в кал и пясък.\n– завиването в сняг трябва да е плавно и прецизно. Резките завои тук са почти невъзможни – тъкмо обратното! Трябва да намалите скоростта достатъчно, да започнете завоя отрано и да го изпълните плавно и елегантно. Не накланяйте велосипеда толкова много, както сте свикнали да го правите на почва! Тук техниката е малко по-различна, каквато е и на кал: наклонете тялото си повече, но оставете колелото възможно най-изправено. Така гумите ще стоят с по-голяма част от площта си върху хлъзгавата настилка, а завоят ще бъде осъществен главно с изнесената към външната му част тежест на тялото ви. Можете също да изнесете едното си коляно към вътрешната линия на завоя или пък да използвате целия си крак за баланс или да се подпрете на него. Всъщност „пускането на крак“ в зимни условия се среща много по-често и се извършва съвсем интуитивно, особено когато някое от колелата поднесе. То се използва често и при завиването с „контра“, т.е. с блокиране и силно занасяне на задната гума – така може де завиете много по-рязко и агресивно, то трябва добре да разпределите тежестта и да боравите добре със спирачките.\n– спирането на сняг зависи най-вече от вида спирачки. С дискове то е много по-ефективно и предсказуемо отколкото с V-спирачки, но и там проблемът си остава много по-ниското сцепление на гумите с терена. Спирачният път е много по-дълъг и ефектът от спирачната сила се усеща по-късно. Спирачките трябва да се натиската много плавно, но и достатъчно силно при по-стръмен наклон. При V-образните спирачки се наблюдава страхотно „омекване“, затова не се учудвайте, ако ви се наложи да ги стискате с всички пръсти или до край. Най-важното е да можете да намалите и спрете – няма значение как! Вече сте се досетили, че заради непрестанния воден слой между каплата и накладките (при V-спирачките), последните се износват твърде бързо. В зависимост от условията е възможно един чифт да ви стигне само за едно спускане! Възможно е и друго – V-спирачките ви да „замръзнат“. Това става, когато след някое по-дълго спиране водният слой върху каплата и накладките се превърне в леден пласт. Като че ли допълнителен фактор е и влиянието на отрицателните температури върху материала на накладките. Тогава спирането става почти невъзможно и се налага сами да се мятате в снега, когато положението стане неудържимо. Замръзването на спирачките не се оправя никак бързо – както казах, паданията тогава се увеличават драстично, а всяко такова отнема време, през което леденият слой само се втвърдява и изстудява. Всички тези негативни ефекти почти не се срещат при карането по добре утъпкани от скиорите пътеки, където колелото рядко затъва до капли.\n– Вече споменах за спирачките, но пак ще повторя: ако не сте с дискови спирачки, пригответе си поне по един комплект накладки за отпред и отзад, които да стоят в чантата ви за смяна. Ако възнамерявате да карате повече през зимата, добре е още преди сезона да си купите няколко чифта накладки, за да не се налага да обикаляте магазините в най-големия студ. Лично аз ви препоръчвам за зимното каране най-евтините накладки (2-3лв. чифта) – те не спират по-добре, но поне няма да ви „изгорят“ спестяванията като свършат за един ден. Иначе някои от скъпите накладки, разработени за влажни условия, могат да ви осигурят сравнително добро спиране, но трябва да сте готови да се разделите със съответната немалка сума, и то доста бързо. Споменах и за „замръзването“ на спирачките и каплите – затова не е зле да вземете към инстрементите си и някакъв стар малък нож или нещо подобно, с което да може да изстъргвате леда от каплите, ако се наложи.\n– Другото важно нещо са гумите. Можете да карате с един от трите вида: обикновени гуми за маунтин байк; специални гуми с шипове за зимно каране; или саморъчно направени гуми за зимно каране. Повече за избора и направата на гуми можете да прочетете в колонката вдясно. С който и от трите вида да карате, имайте предвид, че на сняг е добре да спаднете част от налягането в гумата, т.е. тя да бъде по-мека отколкото през лятото. Това не значи да я държите все едно е спукана, но пък и да не е твърда като камък. (Аз например спадам гумите си с ширина 2.1 до 2 – 2,5 бара). Така сцеплението на гумата значително се увеличава, а на сняг много по-трудно ще намерите препятствие, на което да ударите до капла и да прещипете вътрешната гума. Виждал съм и вериги за велосипедни гуми, но само в списания, а не в България. Освен това не съм сигурен доколко те са подходящи за спускане. Все пак, ако имате такива, нищо не пречи да ги изпробвате. Повече за гумите прочетете по-долу.\n– През зимата компонентите на колелото са подложени на сериозна „водна атака“, така че е необходимо специално отношение. С други думи – по-често смазване. Още по-конкретно – препоръчвам почистване и смазване на движението както в деня преди карането, така и непосредствено след самото каране. Имайте предвид, че като се върнете от планината, по цялото ви колело вероятно ще има достатъчно лед и сняг, за да направи кална локвичка у вас. Затова по-добре го оставете някъде да се „оттече“ (ако трябва помогнете да стане по-бързо), подсушете го, смажете където трябва и едва тогава го приберете на обичайното му място.\n– Както стана ясно, в някои случаи през зимата може да се кара с по-висока скорост отколкото през останалите сезони. Затова винаги е изкушение да имаш велокомпютър на кормилото, който да отчете това. Но внимание! – електрониката не обича ниските температури. За повечето велокомпютри пише да не се използват при температури под нулата. Желателно е да се съобразите с това. Ако не, твърде вероятно е дисплеят да не работи, или да е много бавен, батериите се изтощват по-бързо и т.н. С две думи – не очаквайте компютърчето ви да работи съвсем безпроблемно!\n– Същото се отнася и за някои видове окачване – по-специално за пружинено-еластомерните вилки. Известно е, че те се „втвърдяват“ от студа и се сгъват/разгъват много бавно. Това може на практика да направи колелото ви „твърдо“, макар че едва ли ще усетите някакво сериозно неудобство от това, защото снежните препятствия обикновено са меки. Някои вилки (евтините) също така се нуждаят от грижи след карането, защото са зле уплътнени и може да се понапълнят с вода. Затова не е зле да използвате повода и да ги разглобите и почистите.\nКакто отбелязах, при зимното каране паданията са често срещано „упражнение“. Затова трябва да се спускате с пълното си DH снаряжение, без изключения. Вярно е, че снегът е мек, но дърветата край пътеката не са, нито пък ледът, който е една от най-честите причини за падане. Освен това се случва и колелото да ви удари тук-там, така че не правете компромиси с протекторите. Особено наблегнете на кори за пищялите (костта между коляното и глезена) – ако нямате такива кори или ако те не са част от наколенките ви, вземете от някой на заем или си купете футболни кори, защото педалите са доста хлъзгави и съприкосновенията с тях не са рядкост. Други протектори, които през лятото се подценяват, са налакътниците – по-добре си сложете такива, защото попадането на заледен участък най-често става настрани чрез пързаляне, при което съвсем естествено лакътят ви пръв ще посрещне удара.\nРазбира се, едва ли ще тръгнете да карате през зимата по тениска и къси гащи, но ето и няколко съвета за дрехите: Винаги си носете шапка – ако сте с каска за ХС или скейтърска, сложете шапката под нея. Ако сте с шлем (каска с подбрадник), може да опитате дали ще ви е студено без шапка. Ако карате със скиорска или друга подобна грейка, хубаво е да пристегнете долния край на десния крачол, за да няма вземане-даване с веригата – тя не само ще ви изцапа панталона, но може дори да го скъса. Ако карате с V-спирачки, имайте предвид, че те се „втечняват“ (материал от накладката остава по каплата, смесвайки се с водата по нея) и хвърлят по дрехите ви малки черни капчици. Слава Богу, тази чернилка се пере, но ако желаете, сложете върху якето си някакъв шушляк, за да поеме той мръсотията. Проблем може да срещнете и с ръкавиците – най-добре е те да са зимни, но много от моделите за ски и сноуборд са с твърде дебели пръсти и натискането на спирачното лостче става неудобно и се губи чувствителността. Затова бих ви препоръчал да си купите от най-евтините ръкавици, дето ги продават на пазарите по 2-3лв. – вярно е, че за няколко карания ще ги скъсате, но пръстите им са тънки и ще усещате спирачките по-добре. Разбира се, има и хубави ръкавици, които могат да се похвалят с това – дано да имате такива! Има и зимни велосипедни ръкавици с цели пръсти, които пазят добре от студа, но не са толкова непромокаеми като скиорските, а намокрят ли се, ръцете ви ще мръзнат. Що се отнася до обувките, идеалният вариант е да имате зимни такива с хубав грайфер, който да прави добро сцепление с педала.\nНакрая искам да отбележа и това, че с нарастването на броя ни по пистите, някои скиори и бордисти вече не гледат с добро око на нас. Смятат ни не само за опасни (т.е. че можем да ги блъснем), но и ни обвиняват, че изравяме изгладената писта. Разбира се, последното е доста далеч от истината! (Казвам го и като скиор). Вярно е, че колелото оставя бразда в снега, която при утъпкана писта е дълбока най-много 10см. Само че след няколко минути тази бразда е идеално изгладена и няма и помен от нея, тъй като за това време са минали достатъчно скиори и бордисти, които да я „оправят“. Така че това обвинение към нас е „леко“ некоректно. Важното е да не ви пука и да не обръщате много внимание. Просто се съобразявайте с другите, не ги застрашавайте и се забавлявайте!\nОбикновени грайферни гуми за планинско колоездене – това са тези, с които повечето от нас карат и през останалите сезони. Най-подходящи са моделите, предназначени за спускане в кални условия – техните бутони са много високи и остри. Но ако не искате да влагате пари в такива специфични шарки, изберете някоя добра лятна шарка с висок грайфер. Много от моделите за спускане/фрийрайд биха били сравнително подходящи.\nВажен е въпросът за ширината – от личен опит мога да ви уверя, че на сняг спокойно може да се кара и с гуми за ХС (стига да не са полугладки) с ширина 1.95 – 2.1, така че ако не ви се дават пари за DH модели, недейте! Все пак повечето зимни спускачи предпочитат малко по-широки гуми – 2.3-2.5, включително и заради това, че те по-малко затъват в снега.\nС каквато и ширина да карате обаче, не забравяйте да спаднете малко гумите си – това значително ще подобри стабилността ви върху сняг.\nГотови гуми с шипове – няколко от по-известните производители на велосипедни гуми предлагат специални зимни модели с малки шипове, които да ви задържат върху леда. В България можете да намерите такива с марката Nokian.\nНямам лични впечатления от този тип гуми, но съм чел, че са много ефективни. Основният им недостатък е високата цена – 70-100лв., че и повече! Ако карането в сняг ви харесва и имате достатъчно пари в касичката, може би си струва да се снабдите с един такъв чифт – като се има предвид, че през зимата гумите почти не се износват (все пак не забравяйте, че тези не трябва да се карат много по асфалт), мисля, че ще можете да ги ползвате преспокойно в продължение на няколко сезона.\nСаморъчно направени гуми с шипове – до този вариант прибягваха голямата част от зимните спускачи не само у нас, но и по цял свят. Предимствата му са, че излиза по-евтино и можете да направите гумата изцяло по свой вкус – да изберете ширината, шарката на грайфера, местата, където да има шипове, броя и големитата на шиповете и т.н. За основа се използва стара гума, по която все още има грайфери (наполовина износена) или чисто нова гума (било то някоя евтина „найлонка“ или хубава и сравнително скъпа гума. Избягвайте обаче гумите с малък дурометър, т.е. с мек материал – техният грайфер може по-лесно да се разкъса от шиповете). Трябва внимателно да изберете броя (най-добре межу 50 и 200) и местата (определени бутони от грайфера) на шиповете. Принципно нуждата от шипове е много по-голяма при крайните (странични) бутони на грайфера, които служат за завиване. Разбира се, можете да сложите (но по-нарядко) шипове и на централните бутони, но имайте предвид, че те ще се износят по-бързо. Също така имайте предвид, че гума с повече шипове (например 200) вероятно ще издържи много по-малко във времето, защото винтовете ще разкъсат обвивката й по-бързо. За сметка на това обаче, с толкова гъсто разположени шипове не би трябвало да имате никакви проблеми на леда.\n1. Гуми с винтове – те ми допадат най-много и явно не само на мен, защото почти всички упътвания за зимни гуми самоделки са точно за този вид. Най-общо се правят по следния начин:\n– избирате броя и местата на шиповете.\n– пробивате с бормашина дупки в съответните грайфери. Хубаво е дебелината на бургията да е по-малка от дебелината на винтовете, които сте предвидили.\n– навивате винтовете докрай в дупките, отвътре навън. Изберете размерите на винтовете (диаметър и дължина) според предпочитанията си за това колко искате да стърчат навън.\nИма различни видове винтове, но най-често се използват т.нар. „рапидки“, които са стоманени, остри и сами проправят резбата в материала, в който се завиват. При гумата това не е никак трудно. В някои ръководства се препоръчва преди да завиете винтовете да сложите в дупките епоксидна смола или някакво друго подобно средство, с цел трайно и сигуно съединяване на шипа и бутона на гумата. Не забравяйте две неща: стърчащите върхове на винтовете не бива да пречат на гумата да минава през арката на вилката; винтовете не трябва да са твърде дебели, за да не разкъсат бутона на грайфера.\n– изолирайте главите на винтовете от вътрешната гума. Има различни начини, но най-често се използват вътрешни гуми, които са срязани надлъжно и са им махнати вентилите – те се залепват към вътрешната страна на външната гума, за да изолират главите на винтовете. Разбира се, хубаво е да подберете винтове с по-плоски и тънки глави, а не някакви стърчащи навътре. Някои хора използват за изолиращ пласт дори износени външни гуми, на които са премахнати грайферите и бордовете за каплата. Подобно решение според мен е необходимо само ако винтовете са с някакви остри и стърчащи навътре глави. Ако пък винтовете ви са с хубави ниски глави, тогава можете да си спестите дори и вътрешната гума, използвайки само здрава лепяща лента като duct tape.\n– преди да сложите вътрешната гума и да я напомпате, сложете малко талк или бебешка пудра между нея и изолиращия пласт (както казах, той най-често също е направен от вътрешна гума).\n2. Гуми с болтове – като цяло технологията на изготвянето им е същата, с тази разлика, че тук има и гайки, с които се притягат болтовете отвън. С други думи, следвайте стъпките от описаната вече процедура, но със следните разлики:\n– тук има нужда от шайби, както между главата на болта и гумата, така и между гайката и повърхността на бутона.\n– навийте болта отвътре навън, пронизвайки бутона на грайфера (пробит предварително), след което затегнете стърчащия от грайфера край на болта с подходяща гайка. Най-добре е да намерите някакви по-тънки (ниски) гайки, защото иначе ще ви трябва по-дълъг болт.\n3. Гуми с нитове – чувал/чел съм и за такива, но тъй като не съм виждал на живо, нито пък съм срещал подробно обяснение на процеса на изработка, не мога да ви дам повече информация за тях. Опитите, които е правил брат ми в тази насока, не бяха успешни, главно поради това, че бяха спонтанни и без особена предварителна подготовка. Във всички случаи мога да кажа, че за подобни гуми е необходим специален инструмент за поставянето на нитовете и като цяло процесът на изработка е по-сложен. Отизивите за този вид зимни гуми са добри.\n4. Други видове гуми – човекът е същество с богато въображение, така че винаги има място да се измисли нещо ново. Всеки от вас би могъл да направи рационализации и подобрения на изброените тук самоделки, или пък да измисли нещо съвсем ново, като това тук:\nГумите с шипове не е задължително да се карат с понижено налягане – за някои от самаделките дори е по-добре да не са по-меки.


8 декември - НЕПОРОЧНО ЗАЧАТИЕ НА БЛАЖЕНА ДЕВА МАРИЯ (Тържество) - Catholic Parish Veliko Turnovo, Bulgaria\nБитие 3, 9-15.20\nЕфесяни 1, 3-6.8-11\nЛука 1, 26-38\nТова Тържество е посветено на Непорочното Зачатие на Блажена Дева Мария. Още от мига на зачеването си в майчината утроба Мария е приготвена по особен начин от Бога за участието си във великата история на спасението на човека, като е предпазена от петното на първородния грях. Това древно учение на Църквата е утвърдено като истина на вярата от Блажения Папа Пий IX през 1854 г.\nПроповед на Папа Бенедикт XVI на Тържеството на Непорочното Зачатие на Блажена Дева Мария в Базиликата „Свети Петър“ във Ватикана – 8 декември 2005 г.\nПреди 40 години, на 8 декември 1965 г., тук, в Базиликата „Свети Петър“, Папа Павел VI закри тържествено Втория Ватикански Събор. Съборът бе открит по волята на Йоан XXIII на 11 октомври 1962 г. – тогава Празник на Майчинството на Мария, и приключи в деня на Непорочното й Зачатие. Една мариина рамка обгражда този Събор. Тя всъщност е нещо повече от рамка: тя е насока на целия му път. Тя ни отпраща, както е отпращала тогава и съборните Отци, към образа на Девата, която слуша, която живее с Божието Слово, която събира в сърцето си думите, идващи от Бога, и като ги подрежда като мозайка, се учи да ги разбира (ср. Лука 2, 19-51). Отпраща ни към тази велика Вярваща, която, изпълнена с упование, се поставя в ръцете на Бога, поверява се на Неговата воля. Отпраща ни при смирената Мария, която, когато мисията на нейния Син изисква това, става истински силна жена, и докато учениците Му се разбягват, тя остава под кръста. В своето слово по случай обявяването на Съборната Конституция за Църквата, Павел VI определя Мария като „tutrix huius Concilii“ – „закрилница на този Събор“ (cfr Oecumenicum Concilium Vaticanum II, Constitutiones Decreta Declarationes, Citt? del Vaticano 1966, pag. 983), и като прави неизбежната връзка с разказа за Петдесятница, предаден ни от Лука (Деян. 1, 12-14). казва, че Отците са били събрани в залата на Събора „cum Maria, Matre Iesu“ и пак в нейно време ще излязат от нея (pag. 985).\nОстава незабравим в паметта ми моментът, когато, чувайки неговите думи „Mariam Sanctissimam declaramus Matrem Ecclesiae“ – „Обявяваме Пресвета Дева Мария за Майка на Църквата“, Отците станаха спонтанно от местата си и аплодираха прави, отдавайки почит на Майката Божия, на нашата Майка, на Майката на Църквата. С този титул Папата на практика обобщи учението на Събора за Мария и даде ключ за неговото разбиране. Мария не е в особени отношения единствено с Христос, Божия Син, Който като Човек бе пожелал да стане неин Син. Бидейки изцяло съединена с Христос, тя принадлежи изцяло и на нас. Да, можем да кажем, че Мария е по-близо до нас от всяко друго човешко същество, защото Христос е човек за човеците и цялото Му същество „съществува за нас“. Христос, казват Отците, като Глава е неделим от Своето Тяло, което е Църквата, образувайки заедно с нея, така да се каже, едно единствено живо същество. Майката на Главата е също и Майка на цялата Църква; тя е, можем да кажем, изцяло непринадлежаща на себе си. Отдала се е напълно на Христос и заедно с Него се дарява на всички нас. Защото колкото повече човешкото същество се дарява, толкова повече намира себе си.\nСъборът иска да ни каже това: Мария е свързана до такава степен с великата тайна на Църквата, че тя и Църквата са неделими така, както са неделими тя и Христос. Мария отразява Църквата, антиципира я в своята личност, и във всички смущения, които изпълват страдащата и бореща се Църква, за нея тя остава винаги звезда на спасението. Тя е нейният истински център, на който се доверяваме, макар често периферията да тежи на душата ни. В контекста на обявяването на Конституцията за Църквата, Папа Павел VI хвърля светлина върху всичко това чрез един нов титул, вкоренен дълбоко в Традицията, с намерението да озари вътрешната структура на учението за Църквата, развито от Събора. Вторият Ватикански Събор е трябвало да се изкаже относно институционалните компоненти на Църквата: Епископите и Понтифекса, свещениците, миряните и богопосветените в тяхното общение и в техните взаимоотношения. Трябвало е да опише Църквата на път, „която включва в лоното си грешниците, и е едновременно свята и призвана да се пречиства, като непрекъснато полага усилие за покаяние и обновление“ (Lumen gentium, 8). Но този „петров“ елемент на Църквата е включен в „марииния“ й аспект. В Мария, Непорочната, ние виждаме същността на Църквата по недеформиран начин. От нея трябва да се научим и ние да станем „църковни души“, както са се изразявали Отците, за да можем и ние, според думите на Свети Павел, да се представим „непорочни“ пред лицето на Господа, такива, каквито Той ни е пожелал от самото начало (Кол. 1, 21; Еф. 1, 4).\nНа нека сега се запитаме: какво означава „Мария, Непорочната“? Този титул ни казва много. Днешната Литургия ни обяснява съдържанието на тази дума чрез два велики образа. В началото е прекрасният разказ за възвестяването на Мария, Девата от Назарет, идването на Месията. Поздравът на Ангела е изтъкан от нишките на Стария Завет, и по-специално – на пророк Софония. Това ни показва, че Мария, смирена провинциална девойка, която произхожда от свещенически род и носи в себе си великото свещеническо наследие на Израил, е „Светият Остатък“ на Израил, за който са говорили пророците във всички периоди на трудности и мрак. В нея присъства истинският, чистият Сион, живото жилище на Бога. В нея обитава Господ, в нея намира място Неговият покой. Тя е живият дом на Бога, Който не живее в каменни сгради, а в сърцето на живия човек. Тя е кълнът, който в мрачната зимна нощ на историята покълва от поломения ствол на Давид. В нея се осъществява словото на Псалма: „Земята даде своя плод“ (67, 7). Тя е Младочката, от която израства дървото на изкуплението и на изкупените. Бог не се е провалил, както би могло да се стори някому още от началото на историята с Адам и Ева, или по време на вавилонския плен, и както отново изглежда във времето на Мария, когато Израил окончателно се превръща в народ без никакво значение в една окупирана земя, с много малко видими знаци за своята святост. В смиреността на дома в Назарет живее Светият Израил, чистият Остатък. Бог спасява Своя народ. От поломения ствол покълва неговата история и става нова жива сила, която сочи пътя и изпълва света. Мария е Светият Израил. Тя казва „да“ на Господа, поставя се изцяло на Негово разположение и по този начин става жив храм на Бога.\nВторият образ е много по-труден за обяснение. Метафората, взета от Книгата Битие, ни говори от голяма историческа дистанция, и може да бъде разбрана единствено с усилие. Едва в хода на историята е станало възможно да се развие едно по-задълбочено разбиране на този разказ. Предречено е, че през цялата история ще продължи борбата между човека и змията, тоест между човека и силите на злото и на смъртта. Предречено е, че потомството на жената – и в него самата жена и майка, – ще победи и че така, чрез човека, ще победи Бог. Ако заедно с вярващата и молеща се Църква се вслушваме в този текст, тогава ще можем да започнем да разбираме какво е първородният грях, наследственият грях, както и какво е лечението на този наследствен грях, какво е изкуплението.\nКаква е картината, която тази страница ни представя? Човекът не се доверява ва Бога. Той таи подозрението, че Бог в крайна сметка отнема нещо от живота му, че Бог е негов конкурент, Който ограничава свободата му, и че ние ще се осъществим напълно като човешки същества само когато се отделим от Него. Накратко: само по този начин ще можем да осъществим в пълнота нашата свобода. Човекът живее с подозрението, че Божията любов го тласка към зависимост и че е нужно да се отърве от тази зависимост, за да бъде изцяло себе си. Човекът не желае да получава от Бога своето съществуване и пълнотата на живота си. Иска да черпи сам от дървото на познанието силата да моделира света, да стане бог, издигайки се до нивото на Бога и да побеждава смъртта и мрака. Не желае да разчита на любовта, която не му се струва достойна за доверие. Той разчита единствено на своето познание, тъй като то му носи власт. Вместо на любовта, той разчита на властта, с която иска да вземе в ръцете си по независим начин своя живот. И за да направи това, той се доверява на лъжата повече, отколкото на истината, и с това животът му потъва в празнотата, в смъртта. Любовта не е зависимост, а дар, който трябва да бъде живян. Свободата на едно човешко същество е свобода на едно ограничено същество, и следователно е ограничена и самата тя. Можем да я притежаваме единствено като споделена свобода, в общението със свободата на другите: само ако живеем по правилен начин един с другиго и един за друг, свободата може да се развива. Ние обаче живеем по правилен начин, ако живеем съгласно истината за нашето съществуване, с други думи – според Божията воля. Защото Божията воля не е за човека закон, наложен му отвън, който го принуждава към подчинение, а е вътрешно измерение на природата му – измерение, което е вписано в него и го прави Божи образ и следователно – свободно творение. Ако ние живеем против любовта и против истината – против Бога, – тогава ще се унищожим взаимно и ще унищожим света. Тогава не само че няма да намерим живота, а ще станем подвластни на смъртта. Всичко това е разказано с незабравими образи в историята за древното падение и за прогонването на човека от земния Рай.\nСкъпи братя и сестри! Ако размислим искрено над нас и над нашата история, трябва да кажем, че в този разказ е описана не само историята на началото, а и историята на всички времена, и че всички носим в нас по капка отрова от този начин на мислене, описан чрез образите от Книгата Битие. Точно тази капка отрова наричаме първороден грях. По повод празника на Непорочното Зачатие в нас се поражда съмнението, че един човек, който не греши, е в основата си скучен; че нещо липсва в живота му: драматичното измерение на това да бъдем независими; че част от това да бъдем истински хора е свободата да казваме „не“, да слизаме надолу в мрака на греха и на желаниетода действаме според своята воля; че само тогава ще можем да използваме докрай широтата и дълбочината на това, че сме хора – ще можем да бъдем нас самите; че трябва да изпитаме тази свобода дори срещу Бога, за да осъществим истински и напълно себе си. С една дума, ние си мислим, че злото в основата си е добро, че се нуждаем поне малко от него, за да изпитаме пълнотата на съществуването си. Мислим си, че Мефистофел – изкусителят, – има право, когато казва, че е силата, „която желае зло, а все добро твори“ (J. W. v. Goethe, Faust 1, 3). Мислим си, че да сме мъничко в съюз със злото, да си запазим малко свобода срещу Бога, е в основата си нещо добро, дори може би необходимо.\nГледайки обаче света около нас, можем да видим, че не е така, тоест – че злото винаги трови, а не издига човека: потъпква го и го унижава, не го прави по-велик, по-чист и по-богат, а го ощетява и го прави по-малък. Именно това трябва да научим в деня на Непорочното Зачатие: че човекът, който се поверява изцяло в Божиите ръце, не се превръща в марионетка на Бога, в някаква скучна и покорна личност. Той не губи свободата си. Само човекът, който се поверява изцяло на Бога, намира истинската свобода, великата и съзидателна необятност на свободата на доброто. Човекът, който се обръща към Бога, не става по-малък, а по-голям, защото благодарение на Бога и заедно с Него става велик, става божествен, става наистина себе си. Човекът, който се поставя в ръцете на Бога, не се отдалечава от другите, оттегляйки се в личното си спасение. Напротив, само тогава неговото сърце се събужда наистина и той става личност, която може да чувства и затова е доброжелателна и отворена към другите.\nКолкото повече човекът е близо до Бога, толкова по-близо е и до хората. Виждаме това в Мария. Фактът, че тя е изцяло при Бога е причината за това да е така близо до хората. Затова тя може да бъде Майка на всяко утешение и на всяка помощ – Майка, към която при всяка нужда можем да дръзваме да се обръщаме в нашата слабост и в нашия грях, защото тя е изпълнена с разбиране за всичко и е за всички сила, отворена към съзидателната доброта. И в нея Бог отпечатва Своя образ – образа на Онзи, Който върви след загубената овца през планините и през тръните и бурените на този свят, оставяйки се да бъде наранен от трънения венец на тези грехове, за да поеме овцата на раменете си и да я отнесе вкъщи. Като Майка, която съчувства, Мария е антиципираща фигура и постоянен портрет на Сина. И така виждаме, че и образът на Скръбната Божия Майка, на Майката, която споделя страданието и любовта, е истински образ на Непорочната. Нейното сърце, чрез съществуването й и чувстването й заедно с Бога, се е разширило. В нея добротата на Бога се е доближила много до нас. Така Мария застава пред нас като знак на утеха, на кураж, на надежда. Тя се обръща съм нас и ни казва: „Бъди смел и рискувай с Бога! Опитай! Не се страхувай от Него! Не се страхувай да рискуваш с вярата! Имай смелостта да рискуваш с добротата! Имай смелостта да рискуваш с чистотата на сърцето! Рискувай с Бога и тогава ще видиш, че именно по този начин животът ти ще стане по-богат и озарен, не скучен, а изпълнен с неспирни изненади, защото безкрайната добрина на Бога не свършва никога!“\nВ този празничен ден искаме да благодарим на Господа за великия знак на Неговата доброта, който Той ни даде в лицето на Мария, Своята Майка и Майка на Църквата. Искаме да Го молим да постави Мария на нашия път като светлина, която да ни помага да станем и ние светлина и да носим тази светлина в нощите на историята. Амин.


Be Duende :: Блог:: За нас\nи това, в което вярваме.\nИСТОРИЯ: В търсене на автентичност и вдъхновение\nНие сме група приятели, които постоянно търсят новото и вдъхновяващото в света на изкуството и дизайна. След като прекрахме известно време из различни части на света и се докоснахме до изобилие от култури, станахме привързани към идеята за автентичността, уникалността и трансценденталната сила на ръчно изработеното производство.\nЗапознахме се с талантливи артисти и занаятчии, които живеят за това, което създават. Искрата се запали и ние знаехме, че трябва да следваме страстта си и да запазим тези традиции. Доколкото можем.\nМИСИЯ: За независимото изкуство\nНие търсим, намираме и подкрепяме независими творци, които създават онези необикновени обекти, които носят духа на човешкото самоизразяване и вдъхновение. Нашата мисия е да разпространим историята на тези артисти и да я споделим със света. Защото си заслужава.\nДа надникнем в ателиетата на артистите и да разгледаме отблизо начина, по който работят, да се докоснем до омайните им светове, пълни със свобода, вдъхновение и креативност, е удоволствие като никое друго.\nВярваме в идеята, че добрият дизайн подчертава индивидуалността.\nЕто защо, извън ефемерността на тенденциите, ние ви представяме широка гама от продукти с индивидуален характер и послание.\nЗапознайте се с всички наши автори ТУК:\nКакто и може да следите нашия блог за още интересни и вдъхновяващи заглавия.


Обсъждат бъдещето на мобилните плащания на Световния мобилен конгрес – Fintech\nМобилните разплащания и финансовите технологии ще бъдат във фокуса на предстоящия Световен мобилен конгрес в Барселона. Събитието, което традиционно събира телеком и онлайн индустрията в испанския град, ще се проведе от 27 февруари до в март. През последните години то поставя все по-силен акцент върху fintech сегмента, а водещи играчи като PayPal и Square го използват за да анонсират новите си услуги.\nОще през първия конферентен ден, в рамките на сесията The Innovate to Lead гостите ще могат да се запознаят с новите финансови продукти, създадени от мобилните оператори и технологичните стартъпи през последните месеци, както и с начина, по който те предстои да променят финансовата индустрия. Новите екосистеми, изграждащи се около fintech платформите, също ще бъдат във фокуса на дискусията.\nДен по-късно – на 28 февруари – ще се проведе и сесия, посветена на десетгодишното развитие на мобилните разплащания, както и промените в регулацията на бранша. По-късно през същия ден развитието на fintech сегмента ще бъде дискутирано и по време на събитие на Connected Women, посветено на технологичните решения за постигане на равенство между половете.\nОчаквайте повече информация по време на самия мобилен конгрес от кореспондента на Fintech.bg на събитието.\nТагове / Tagged fintech, електронни разплащания, мобилен конгрес, мобилни разплащания


Фатална манекенка и „Шушана“ скараха най-богатия българин и сина му\nНачална страницаСтатииФатална манекенка и „Шушана“ скараха най-богатия българин и сина му\nНай-богатият българин Цоло Вутов не е отронил и дума на сина си Владимир Вутов след парвенюшката му изцепка във Френските Алпи. 40-годишният баровец изпръска десетки бутилки шампанско Moët за 40 000 евро, докато тонколоните в гръцкия ресторант Nammos в Куршевел кънтят под звуците на чалгата „Шушана“. Маститият бизнесмен, който управлява минния холдинг „Геотехмин“, под чиято шапка са 25 дружества, е във влошени отношения с големия си син още от миналата година, коментират в богаташките среди. Тогава Цолов, който на 1 април ще навърши 69 години, и Владко се скарали заради безразсъдното отношение на наследника към бизнеса, който му е поверен. Младият Вутов залитна по бившата топманекенка Цеци Красимирова и няколко месеца живя с нея в Барселона.\nСпоред запознати Цоло Вутов наредил на подчинените си счетоводителки да не изплащат заплатата на сина му, докато не му дойде акълът. Владимир е изпълнителен директор на компанията „Геострой“, която е участвала като подизпълнител на „Геотехмин“ ООД в изпълнението на метростанция „Джеймс Баучер“, тунелен участък след нея и прилежащ паркинг над двете съоръжения, както и на Дома на миньора „Св. Иван Рилски“, хотелски комплекс „Скалите“ и др. 68-годишният бизнесмен Цоло Вутов не одобрявал връзката на първородния си син с манекенката от близкото минало заради славата ѝ на фатална жена, която се увърта само около мъже от милионер нагоре.\nВръзката на младия Вутов с бившата на Самоковеца не продължи дълго и приключи безславно само за има-няма половин година. Пак из милионерските среди се мълви, че въпреки желанието си да направи Цеци своя съпруга, Владимир сам се дръпнал, изплашен, че баща му ще го остави без наследство. Подобна опасност обаче и сега е надвиснала над окъпаната с френско шампанско глава на Вутов. Вълната от възмущение, която баровецът предизвика с видеото от ски курорта Куршевел, отново е влошила отношенията с баща му. Олигархът, чието богатство се изчислява на 9-цифрена сума, бил бесен, че доброто му име е поругано и че занапред фамилията му ще бъде свързана с Куршевел, „Шушана“ и Moët.


FC Pirin Blagoevgrad – Official website Преди Пирин - Локомотив (София) - FC Pirin Blagoevgrad - Official website\nПреди Пирин – Локомотив (София)\nВ понеделник, 25 април, от 20:00 часа Пирин посреща Локомотив (София) в мач от 28-ия кръг на Първа лига. Това е втори мач за „орлетата“ в четворката за разпределение на местата от 11-то до 14-то.\nИнформация за билетите може да намерите тук\nВ миналия кръг Пирин отстъпи като домакин на Царско село с 0:2, като по този начин записа трета поредна загуба.\nПредстоящият съперник Локомотив (София) пък се наложи над Ботев (Враца) като домакин с 1:0. „Железничарите“ се намират на 11 позиция в класирането на точка пред Пирин.\nИзвън плановете за предстоящия двубой остават контузеният Александър Дюлгеров и наказаният за натрупани жълти картони Венцислав Бенгюзов. На линия след наказания се завръщат Светослав Дяков и Петър Занев.\n„Надявам се, че най-сетне ще сложим край на негативната поредица от резултати. Трудно се говори след три поредни загуби, още повече, че бяхме във възход в игрово отношение и по отношение на резултатите преди това. Но все още имаме шанс да поправим впечатленията от последните двубои. Нищо не е приключило и мисля, че при една пределна мобилизация ще успеем най-сетне да се върнем на победния път и да зарадваме нашите фенове, които няма как да бъдат доволни при сегашното положение. Нормално е в края на сезона да имаме отсъстващи поради наказания и контузии. Хубавото е, че освен отсъстващите имаме и играчи, които се завръщат и може да разчитаме на техния опит“, заяви пред www.fcpirin.com старши треньорът на Пирин Радослав Митревски.


Начало Рекордна безработица в Европа\nПрез февруари делът на незаетите в икономиката на Еврозоната достигна рекордните 12%\n15:21 02.04.2013 152 ~ 1 мин. четене\nБезработицата в Европейския съюз достигна нов рекорд - 10.9% през февруари. Данните са на европейската статистическа служба Евростат и според анализатори вещаят задълбочаване на рецесията в Европа през първото тримесечие на 2013 г.\n"Ръстът на потребителското търсене в Еврозоната се очаква да остане ограничено за известно време, заради строгата фискална политика в много държави-членки", коментира Хауърд Арчър, икономист в IHS Global Insight в Лондон. "Това важи в най-голяма степен за южните периферни икономики и очакваме свиването в Италия и Испания да натежи значително на цялата икономика в Еврозоната през 2013 г.", добавя той.\nБизнесът напусна Тристранката, Съветът обаче продължава


57-годишна жена от Пазарджик , приета в изключително тежко септично състояние, вече е излекувана и изписана от Урологично отделение на МБАЛ-Пазарджик. За живота й са се борили лекарите от три отделения.\nНай-много време тя остава за лечение в Отделението по анестезиология и интензивно лечение. Приехме пациентката с полиорганна недостатъчност-с дихателни проблеми, септичен шок, бъбречна недостатъчност, с множество пневмонични огнища и голямо количество гной в двата бъбрека.\nСептичното състояние е подтиснало костния мозък до степен да не може да произвежда тромбоцити, които са основния фактор при образуване на тромб и спиране на кървене, обясни началникът на Интензивното отделение д-р Димитър Иванов.\nЖената е диабетичка, която лошо\nе контролирала своето заболяване. Поне седмица е била с влошено здравословно състояние преди да потърси лекарска помощ. Налага се болната в продължение на 25 дни да бъде подложена на интензивно лечение, за да бъде спасена. Тя е преместена в Урологично отделение, след като опасността за живота й е преодоляна. Днес е изписана с подобрение и в добро общо състояние.


Ранената в падналия асансьор жена вече е в съзнание - Здраве - Дневник\n20:36, 22 авг 14 , 3017\n41-годишната жена, която в сряда пострада тежко при падането на асансьор в София, вече е в съзнание. В цитирано от БНТ съобщение на ръководството на Окръжна болница, където е настанена се казва, че тя е в ранен следоперативен период и все още не може да се правят дългосрочни прогнози за състоянието й. В инцидента почина на място 46-годишната Цветелина Радулчева.\nНа спешна среща с вицепремиера Екатерина Захариева от агенцията по метрология представиха предложенията си за промени в нормативната уредба, които да направят контрола върху асансьорните фирми ефективен. От агенцията са предложили една фирма и един техник да отговарят само за определен брой асансьори, да се създаде електронен регистър на съоръженията и да се увеличи размерът на санкциите за нарушителите. Експертите са предложили още да се изготвя предварителен график за проверки на асансьорните фирми , така че експертите на агенцията да могат да ги контролират непосредствено.\n"Проблемът е, че ние сега контролираме само в минало време и винаги се оказва, че инспекторите или фирмите казват – когато ние бяхме там, всичко беше наред. Сега искаме да изместим контрола в бъдеще време, да имаме план за техните проверки и да ги очакваме, да видим къде проверяват, как проверяват. Ние да извършваме паралелни проверки и да видим какви са резултатите", каза председателят на държавната агенция по метрологичен и технически надзор Стефан Цанков.\nДо дни държавната агенция по метрология и технически надзор ще внесе в прокуратурата пълен доклад от проверката на случая, съобщиха от Министерството на регионалното развитие след срещата днес.\nhij10535874 20:38, 22 авг 14 / Неутрално\nДа даде Бог, да се възстанови напълно.\nКоте 20:56, 22 авг 14 / Неутрално\nРейтинг: 450 20:38, 22 авг 14 Неутрално\nРейтинг: 982 20:56, 22 авг 14 Неутрално\nРейтинг: 5751 20:57, 22 авг 14 Неутрално\nДано с Божията помощ се възстанови и се върне при семейството си и близките си.\nРейтинг: 645 21:14, 22 авг 14 Неутрално\nБог да е с нея и дано се възстанови напълно !!!\nРейтинг: 2833 21:31, 22 авг 14 Неутрално\nАман от мощеници дето развалят работещото защото не е на техният интелект: преди повече от 100 г. Илайша Отис изобретява автоматичните спирачки за асансьори. Жестоки наказания за "асансьорните маистори" демонтиращи спирачките. При сериозна повреда спирачките са тези които спасяват живот.\nРейтинг: 837 21:32, 22 авг 14 Неутрално\nТова е първата добра новина. Втората ще бъде, че срещу виновните е заведено дело.\nРейтинг: 1326 09:49, 23 авг 14 Неутрално\nДа има човек да пати...


Григор Димитров продължава след труден обрат (снимки) – Тенис от България и Света\nГригор Димитров продължава след труден обрат (снимки) Свързани новини\nРутинна победа за Димитров на старта на Australian Open Григор се обърна на български към феновете: Благодаря ви! (видео) Григор Димитров играе на Хайсенс Арина – програма Какво научихме от първите дни на Откритото първенство на Австралия Сепи спаси мачбол и отстрани голямата надежда на домакините (снимки) Мъри се контузи при лесен успех над руснак (снимки) Програма за Australian Open, ден IV Димитров излиза за победа №35 в Големия шлем Свързани турнири Australian OpenСвързани играчи\nГригор Димитров Хьон Чун 19-01-2017 06:26 | Станко Димов Григор Димитров се класира за трети кръг на Откритото първенство на Австралия. Това стана факт, след като българинът победи с 3:1 сета Хьон Чун (Южна Корея), в отделните части 1:6, 6:4, 6:4, 6:4. Двубоят се проведе на „Хайсенс Арина” и продължи малко повече от два часа и половина.\nГАЛЕРИЯ ОТ ДВУБОЯ ВИЖТЕ ТУКНачалото никак не беше обнадеждаващо за българина, който загуби първата част с 1:6 за малко повече от 20 минути. Хьон Чун успя да изненада Григор с агресивна игра и отлично покриване на корта. Българинът пък „помогна” с доста непредизвикани грешки. Димитров успя да излезе от шока и започна втория сет с пробив, който се оказа напълно достатъчен на нашето момче да изравни резултата – 1:6, 6:4.\nПрез втората част Григор загуби едва 3 точки при свой начален удар. Третият сет не започна добре за Димитров, който след ранен пробив изоставаше с 0:2. В последствие обаче българинът взе 6 от следващите 8 гейма и успя да поведе в резултата в сетовете. В четвъртата част Димитров проби на два пъти, като веднъж загуби подаването си, но това не му попречи да затвори сета и мача.\nСледващият съперник на Димитров ще бъде Ришар Гаске. По-рано днес французинът нямаше никакви проблеми в двубоя си с Карлос Берлок (Аржентина) – 6:1, 6:1, 6:1. До момента Гаске води с 5:1 победи в двубоите с Димитров. Българинът обаче спечели последната им среща, която беше на „Мастърс 1000” в Шанхай в края на миналия сезон – 6:4, 6:4.\nМиналата година Димитров приключи участието си на Australian Open именно в трети кръг, където отстъпи пред Роджър Федерер. Ако успее да победи Гаске, Григор Димитров ще се класира за осминафинал, където най-вероятно ще играе с шампиона от миналата година Новак Джокович. РАЗВИЕТО НА ДВУБОЯ ГЕЙМ ПО ГЕЙМ _____Мобилната версия на Tennis24.bg (m.\n23:38:51 © Тенис от България и Света 19-Oct-2020


ВТОРА БЕЗПЛАТНА ПРОГРАМА! ТОЗИ УИКЕНД – POWER STEP! « Fitnesgaleria Blog\nВТОРА БЕЗПЛАТНА ПРОГРАМА! ТОЗИ УИКЕНД – POWER STEP!\nВ началото на октомври стартирахме ежеседмичните програми Отворени врати. Този уикенд продължаваме с две тренировки – в събота и неделя. Те отново са БЕЗПЛАТНИ и ще се провеждат под вещото ръководство на специалисти.\nВтората от програмите ни е „55 мин. интензивна тренировка върху степ платформа за дами, и особено за господа”.\nСтеп аеробиката е популярна с това, че е по-разнообразна и забавна от класическата аеробика. Тя се практикува винаги с музика, което създава танцувално настроение. Предлаганата от нас power step гимнастика е най-актуалното и интензивно течение в тази аеробика, ползите от която могат да се сравнят с това да изкачиш бягайки стълбите на Айфеловата кула. Освен всичко, тя понижава нивата на холестерола и изгаря между 30 – 60 % повече калории от традиционната аеробика. Комплексната кардио хореография върху степ платформата натоварва най-вече ханша, бедрата, корема и хълбоците. Тя е особено популярна сред фитнес-ентусиастите в Европа, заради повдигането на общия тонус на тялото. Твой инструктор този уикенд ще бъде чаровната Емануела.\nЕма (29) се занимава със спорт почти през целия си съзнателен живот. Още в училище тренира волейбол, после бележи успехи в фехтовката. Неспирното й спортно любопитство я отвежда на ледената площадка за кънки. Тренира заедно с мъжкият хокеен отбор, поради липса на друг. Преди няколко години е завладяна от динамиката на аеробиката във фитнес залите и за отрицателно време се превръща в професионалист.\nСтилът й е по-натоварващ от обичайното и тя се гордее с това. Системата й е интензивна и с повече повторения, което е новата тенденция във фитнеса въобще. Сериите от power step гимнастиката тя комбинира с гирички, лостове, клекове и задължителния стречинг накрая. Натоварването не е малко, но пък е изключително лесно за изпълнение. Нещо като обедно хаус парти, за което тялото ще ти благодари!\n„55 мин. интензивна тренировка върху степ платформа за дами, и особено за господа” с Емануела е на 8 октомври (събота) от 13 ч и на 9 октомври (неделя) от 11 ч. в Galeria Fitness&Spa.


Щастливите хора търси и открива Любомир Николов | Книголандия\nЩастливите хора търси и открива Любомир Николов\nЖанр: Разкази, Сборник, Хумор\nГодина: декември 2016 г.\nНапълно разбирам, че е модно да се правят горестни книги, които да дават своя дан в оплакването на хала на българина и затриването на неговата самобитност в глобалния технологичен казан. Ама не ща. Не ми е интересно, защото отвъд взирането в самобитния ни пъп има цял океан от универсална човечност и вселена от онова, което споделяме най-лесно и леко – смеха. Любомир Николов е от писателите, които остават вън от светлината на прожекторите по непонятни ми причини – може би най-вече защото не ги търси, не пише сърцераздирателни статии-есета за тоя и оня сайт и не работи за създаване на някакъв илюзорен мит около себе си. Нито си е пуснал брада. Последното определено е проблемно – какъв писател е без брада? Ами ей такъв, талантлив.\nЗа първи път се срещнах с него със “Слънчев бряг – код жълто”, която бе далеч по-сериозна от корицата си. И с това ме спечели. Последва и “Натюрморт с мъже”, чиято пък корица ми идва да отстрелям като ловеца на нея, но нейсе. В този сборник видях щедростта на Любо – неговите фантазия и талант му позволяват да прави по един стандартен за български автор сборник на всеки три месеца; и пак всеки от тях ще е чудесен. Но той не го прави, а дава много, твърде много между само две корици, именно защото не е от тези, които сядат и смятат колко написано стига за издаване – и бързат урболешката към печатницата. Обратното – пише и пише, създава своите кратки, наситени светове, пък като дойде време за издаване, има материал бол.\nИ стигнах до “Щастливите хора”. За първи път имах удоволствието да работя пряко с Любо, мое изрично желание бе да направим този сборник именно през есента към празниците, във времето, когато неговата проза е най-нужна – в прехода от меланхолията към мраза. Обикновено като получа материал за сборник, отсявам. Тук не пожелах да махна дори един разказ. Едно на ръка, защото количествено не бяха прекомерно много – няма и 200 страници общо, но по-важно – не исках да махам нищо. Добри са, много добри – за мен Любомир Николов е българският Джани Родари и не отстъпвам и на йота от това си мнение. Умее с две изречения да въвежда в разказ, да гради абсурдна, забавна реалност, но по-важното, умее да завършва историите си така, че читателят да зяпва или да се усмихва щастливо. Затова и “Щастливите хора” – не толкова заради героите, колкото заради читателите. Този сборник е щастиеносец.\nКакво ще откриете сред страниците? Ами… доста неща. Кон, от чието ухо се лее класическа музика. Антрополог, който не преценява добре аудиторията си. Остров, който подлежи на инвентаризация до последното камъче, за да остане съвършен. Смели спасители, които се превръщат в малодушни грабители. Дете, което мечтае да полети – и успява. Един нашенец, изпратен да воюва с щрауси, и произтичащата от това трагедия. Парашутист, който никога не се приземява там, където трябва. Раждането на Наполеон от несръчността на един месар (сериозно, гениално-налудничав разказ, който ми напомни на чудесиите в “Шейсет разказа” от Дино Будзати, също изключителен сборник!). Превръщането на един офис в ловно поле. Момиченце, обладано от дух, и медийната истерия, която го излекува. Зъболекарско-годежно приключение. Спортен сблъсък, който се превръща в приятелство – и нещо повече. Мозъци под наем за всяка нужда. Представление, което включва и публиката, и се пренася сред нея. Два пожара и упоритото желание на огнеборците да погасят любовта. Лековитата вода, която погубва едно село… и още, и още.\nСами виждате – размахът на Любо е огромен. Той лавира ловко между житейските драми, световните неволи, исторически шеги, популярни теми… на прицел на неговия хумор е всичко човешко, което не ни е чуждо, всичко ангелско, което изопачаваме, всичко дяволско, с което се заиграваме. “Щастливите хора” е сборник от истории, които се помнят и които са за четене и препрочитане. Не казвам, че са за стопляне през зимата, но могат да го направят. Не казвам и че са за разхлаждане през лятото, но определено ще свършат и тази работа. Целогодошно удоволствие е този сборник. Само за намръщеняци не е. Те са неспасяемо нещастливи. И нищо повече не им трябва, това си е удобен начин на живот в незабавния свят вън от кориците.\nЗавладяващи разкази в “Натюрморт с мъже” на Любомир Николов\n“Слънчев бряг – код жълто” – нещо за плажа, че и доста отгоре


Българската Боулинг Федерация Световна история на боулинга\nFantastico Open – Grand Final\nСветовна история на боулинга\nНяма дори и капка съмнение за популярността на боулинга по времето на Хенри VІІІ. По това време е имало много варианти на игри с “кегли”, а също така игри, при които се е хвърляла топка по предмети различни от кеглите.\nНесъмнено английските, датските и германските заселници в Америка са тези, които са пренесли своите варианти на боулинга в новата си родина. Най-ранното споменаване за тази игра в сериозната американска литература е от писателя Уошингтън Ървинг, когато неговият герой Рип Ван Уинкъл се събужда от звука на “разбиващи се девет кегли”.\nДори и да не е ясно къде точно е възникнала “tenpin” играта, в края на 1800 -та година е ставала все по-популярна в много щати като Ню Йорк, Охайо и дори в далечния запад като Илинойс. Всъщност детайлите за тежината на топките и размерите на кеглите също варирали според региона. Но това се променило, когато ресторантьорът Джо Там успял в края на краищата, след много усилия, да привлече на сбирка представители на различните регионални боулинг клубове. На 9 Септември 1895 година, в зала Бетовен в Ню Йорк Сити се състоял първият Американски Боулинг Конгрес. Скоро след това се установили стандартите на играта и започнали да се провеждат национални състезания.


Уж съдът най-корумпиран, пък най-много подкупи за полицията - e-vestnik.bg\nУж съдът най-корумпиран, пък най-много подкупи за полицията\nНовото изследване за корупцията в 86 държави на организацията Transparency International показва странен резултат за България – на първо място българите смятат за най-корумпирана съдебната система, а на първо място анкетираните посочват полицията като институция на която са давали подкуп.\nИзлишно е да се напомня, че България е една от най-корумпираните страни в Европа, в каквито и да е изследвания. Друг детайл от изследването е, че у нас хората с по-малко пари плащат повече подкупи. Това и без друго си го знае всеки българин – у нас подкупи се плащат навсякъде. Има обществена търпимост за това, има масово разбиране, че „трябва бутнеш нещо тук и там”, за да си решиш проблема. Затова България е корумпирана държава, а не защото са лоши съдиите, депутатите и т. н.\nВсеки е готов да даде на спрелия го полицай за проверка, за да го оставят на мира. Както е известно (e-vestnik е писал много пъти за това) в България пътни проверки правят не само катаджиите. Те дори най-малко проверяват на пътя. Всякакви подразделения на полицията, които дежурят, спират коли и прибират рушвети. Страната издържа една армия от 60 000 персонал в МВР, основната част от която са обикновени улични рекетьори. Те не изпълняват функциите си да дежурят, а използват служебното си положение да заработват чрез униформата. И на това отгоре в тая криза правителството им увеличи бюджета с 5%, в момент, когато намалява драстично бюджетите за всички останали.\nОсвен уличните рекетьори с полицията са се сраснали цели престъпни мрежи. За никого не е тайна, че районите за разпространение на наркотици в София и България са очертани по границите на съответните РПУ. Има стройна система за разпределение на подкупи на различни нива – от дребни улични полицаи, до началници. Затова във всеки квартал се знае къде са дилърите, кои са. Но те са си там, необезпокоявани. Същата е схемата с проституцията и бардаците – от нея падат тлъсти рушвети за полицаи до най-високи нива, освен сержантите.\nНо министърът Цветанов, който е предводител на тази армия от улични рекетьори, включително и по-едри престъпници, не дава и дума да се издума за реформи и съкращения в МВР. Затова пък е много словоохотлив да говори против съдиите и съдебната система. И да хвърля върху тях цялата вина за престъпността.\nИстината е, че преди да стигне до съд един престъпник, могат да го отърват полицаите, като си затворят очите или скрият доказателства. Може да го отърве следовател или дознател, който да прекрати разследването. Може да го прекрати прокурор. И ако все пак мине през всички тия стъпки и влезе с обвинителен акт в съда, чак тогава могат да бъдат обвинявани съдиите, че не са го осъдили – на една, две или три инстанции. Но често пъти оправдаването е е поради недостатъчно доказателства, а не поради снизходително отношение или корупция. Да, и съдиите са корумпирани, но не повече от останалите по веригата. Дори по-малко.\nЕтикети: корупция, МВР, полиция, съд, Цвъ Цвъ, ченгета


27 Ноември 2019 17:24ПУБЛИКУВАНА\n27 Ноември 2019 17:26ОБНОВЕНА\nУрсула фон дер Лайен e новоизбраният председател на Европейската комисия\nНовоизбраният председател на Европейската комисия Урсула фон дер Лайен призова евродепутатите да подкрепят нейната Колегия на комисарите за "ново начало за Европа", информира "Политико". Тя отправи призива по време на реч пред Европейския парламент преди да бъде гласуван новият състав на Комисията.\n"Ние често постигаме съгласие и да, понякога не се разбираме, но демокрацията работи така", каза тя. В началото на речта си Фон дер Лайен поетично описа Нежната революция, която доведе до падането на комунизма в Чехословакия преди 30 г.\nНа 27 ноември и точно преди 30 г., часовникът удари 12,00 часа, сирените реват...фабриките и магазините са празни, а улиците изпълнени с танци и надежда...Нежната революция...Това е Европа...става въпрос за хората, които се борят заедно за свободите си, за ценностите си, отбеляза тя.\nФон дер Лайен говори и за мултилатерализма и "по-добър глобален ред". Германският политик подчерта, че ЕС, за разлика от някои съюзници като САЩ, не се оттегля от международната сцена. "Трябва да покажем на нашите партньори в ООН, че могат да разчитат на нас като борец за мултилатерализма", обеща Фон дер Лайен.\n"Ние можем да оформим по-добър глобален ред. Това е призванието на Европа и това, което европейските граждани искат...Ние ще инвестираме в съюзи и коалиции за прокарване на нашите ценности", продължи политикът. Урсула фон дер Лайен коментира протестната вълна по света, включително в Иран, Хонконг, Южна Америка и на други места.\n"Това е нестабилен свят, където твърде много сили говорят само на езика на конфронтацията и унилатерализма, но също е свят, където милиони хора излизат по улиците, за да протестират срещу корупцията и с искане за демократична промяна", подчерта тя.\nУрсула фон дер Лайен отбеляза, че през първите 100 дни ще се концентрират върху борбата с климатичните промени. Това ще бъде в сърцевината на икономическата политика на ЕС.\nНеобходими са огромни инвестиции и обучение на хора. Ще са необходими частни и публични инвестиции...Европа води начина, обяви тя и добави, че ще насочат финансиране за борба с климата от бюджета.\n"Имаме задължението да действаме и силата да ръководим", каза тя за климата. Но според нея Европа не може да действа сама на този фронт, тъй като няма да е достатъчно. Ние сме отговорни за около 9% от глобалните емисии. Трябва да поведем света с нас, смята Фон дер Лайен.\nПо думите й климатичните промени са "екзистенциален проблем за Европа и за света", като отбеляза, че повече няма време за губене в борбата с климатичните промени. Тя се ангажира да се бори за свободна търговия.\n"Ние ще насърчаваме и ще защитаваме интересите на Европа чрез отворена и честна търговия", обеща новоизбраният председател на Европейската комисия.\nПо въпроса за дигитализацията, тя заяви: "Няма бъдеще без цифровизация. И Маргрете Вестагер е човекът, който ще ни изведе напред по този път. Ние трябва да защитим европейския си просперитет и нашите европейски ценности. Ние трябва да тръгнем по наш собствен европейски път в цифровата ера".\nСпоред нея време е ЕС да завърши икономическия и валутен съюз. За миграцията Фон дер Лайен говори за баланс между ролята на Европа да приема и защитава бежанци и да заема твърда позиция за икономическите имигранти, които пристигат в ЕС без документи.\nТя беше аплодирана, след като заяви, че "Европа винаги ще предоставя убежище на тези, които се нуждаят от международна закрила", но само на тези, които се интегрират в нашите общества.\nНовоизбраният председател на Европейската комисия засегна предложението за организиране на Конференция за бъдещето на Европа, която ще започне работа от началото на следващата година и ще завърши през 2020 г.\nСпоред нея конференцията ще засили участието на гражданите в демократичния процес. "Демократичното участие няма да приключва в деня на изборите", обяви тя. По думите й на конференцията ще участват всички институции и граждани, а Европейският парламент трябва да има водеща роля.\nЗа Брекзит тя каза, че винаги ще е за оставане в ЕС, но нейната Комисия ще уважи избора на британския народ. Ще работи с Великобритания за сключване на споразумение за свободна търговия.\nПо време на речта си Урсула фон дер Лайен използва езиковите си умения по английски, френски и немски език. Тя завърши изказването си с думите "Да живее Европа" на трите езика. /News.bg/\nУрсула фон дер Лайен Европейска комисия Европейски парламент\nЕК приключи проучвателните разговори с Valneva за осигуряване на нова ваксина срещу COVID-19\nНапредък в преговорите по търговското споразумение между ЕС и Великобритания


Дизайнер на игра: Къде да научите и как да станете? Характеристики на обучението на компютърни игри\nДизайнер на игра: Кой е и как да стане?\nАвтор Dimitar IvanovЧетене 9 minПреглед 20Публикувам 16.10.2021\nДизайнер на играта е една от онези професии, които се появяват на пазара на труда сравнително наскоро, и може би само печелят инерция. Човекът, който е избрал тази професия, трябва да разбере, че той създава уникална игрална вселена, всъщност е отговорна за гарантиране, че новият проект е привлекателен за потребителите.\nАко говорите просто, дизайнерът на играта е специалист, отговорен за създаването на компютърни игри. Основните му задачи включват:\nКоординация на всички специалисти, участващи в работния процес+\nФормоване и разработване на ключови идеи+\nВъплъщението на холистичен игрален продукт, който ще привлече вниманието на купувачите.\nТози специалист трябва да направи продукта, така че геймърът да е ясно как да взаимодейства с него и че потребителят запазва интерес в целия процес. Всъщност такъв експерт може да бъде наречен производител на компютърна игра.\nМоже да се припише предимствата на професионалната професия на играта творческия характер на процеса, способността да се работи у дома и да получи добра заплата. В допълнение, всяка година професията става все по-популярна на пазара на труда. Специалистът никога няма да трябва да пропусне, тъй като повечето от изпълняваните задачи са креативни. Един служител може да получи разнообразен опит в създаването на игралния свят, изгради успешна кариера и дори стана популярна в игралната среда.\nВъзможните недостатъци на свободните работни места са Aval и анормален работен ден, в резултат на което работният процес става доста стресиращ. Работете много на дизайнера на играта и трябва да се направи доста бързо.\nСписъкът на отговорностите на дизайнера на играта, определящ спецификата на работата, е доста обширна. Най-интересното е директното поколение идеи, необходими за създаването на играта, както и тяхната асоциация в холистична концепция. Включени в задълженията на специализирана и писане на проектна документация, която обикновено отнема по-голямата част от времето.\nВсеки игрален механизъм трябва да бъде представен с максимални детайли. Дълъг е и такъв процес като Създаване на скици на игралния интерфейс.\nТрябва да сте готови, че интерфейсът в бъдеще може да бъде подложен на многобройни промени.\nПо време на работата, дизайнерът на играта ще трябва Общувайте с разработчиците, Тъй като същите данни, посочени в документацията, могат да се възприемат от отделни служители по различни начини. Разбира се, не е необходимо да се извършва без да се изпълняват такива задачи като мислене на парцела, да пишат диалози и други текстове, присъстващи в играта. освен това, Често се очаква дизайнерът на играта и изчисляването на бойните и икономическите системи.\nСпециалистът добавя цялото ново съдържание на играта в системата, от съвети до герои и врагове, и работи за индивидуални нива, формиращи места, ландшафт и живи същества. При завършване на професионалния проект Не забравяйте да тествате играта, да откривате проблеми и бързо да ги решите.\nТрябва да кажа това В чужбина за всеки игра дизайнер представлява само една задача, докато в Русия доста често на един специалист се крие почти цялата работа. Ако погледнете истинските свободни места за дизайнерите на игри, можете да намерите такава отговорност като проектиране и издаване на актуализации за вече съществуващи игри. Специалистът трябва не само да води цялата документация на проекта, но и да може да работи в специален административен панел.\nТози служител предписва технически задачи за останалите членове на екипа, е текстовете за игра и дизайни.\nТъй като дизайнерът на играта трябва да се справи с напълно разнообразните задачи, изискванията за такъв служител също са многобройни.\nВъпреки факта, че този елемент изглежда е банален, дизайнерът на играта е важен да знае добре руски език, тъй като писането на различни текстове е включено в обхвата на неговите задължения. Специалистът ще предотврати най-малко основната собственост на английския език, тъй като активното развитие на игралната индустрия се случва на Запад. Разбира се, за служителя е важен страхотен опит, но само в случая, когато се съчетава с анализ и критично мислене. Професионален може трезво да оцени любимата детска игра и „силно“ ново, разкриване на всички плюсове, минуси и прилепващи моменти.\nМежду другото, бъдете в състояние да програмирате, склошването и работата с XML за дизайнера на играта не е толкова важен. В момента е много по-важно да бъдеш специалист в собственото си поле, така че вместо да се потопите в програмните кодове, по-добре е да разширите културната си перспектива. Днешният дизайнер на играта дори не може да рисува. Разбира се, способността да се скитват скицата, за да обясните вашата идея е важно, но Главният характер и местоположенията все още ще бъдат ангажирани с професионални художници. Въпреки това, основната Познаването на някои специализирани програми ще бъде ясно предимство за резюмето. Това в този случай е за това Adobe Photoshop, 3DS макс, нереален редактор и единство.\nАко погледнете истинските свободни места, представени в интернет, можете да откриете такива изисквания за кандидата като богат опит в MMORPG и широк диапазон от в тази област. Специалистът трябва да притежава технически чужд език и да демонстрира грамотност в използването на руски език.\nИ накрая, се очаква дизайнерът на играта да работи в екип и да се позове на случая със здравословен перфекционизъм.\nЕдин от основните качества да притежавате дизайнера на играта Богато въображение. Специалистът трябва постоянно да попълва своята „прасенска банка на знанието“, четене на творбите на класическата и модерна литература, гледайки висококачествени филми, слушане на музика, запознаване с култури от различни страни и, разбира се, играе видео игри. Като резултат Богат опит ще доведе до генериране на необичайни и ярки проекти.\nВ допълнение към творческия подход към дейностите, това е важно и способността да се анализират вече присъстващите игри на пазара. Само като разбрах, че той дава акцент на популярните продукти, можете да разберете каква функция е необходима за вашия собствен проект.\nВажно качество за дизайнера на играта е и логично мислене, без които не трябва да се правят в преговорите с колеги и опоненти да популяризират собствените си идеи. Разбира се, за успешно взаимодействие с членовете на екипа ще могат само да общуват, търпението и положителен поглед към живота.\nМного е важно специалист да бъде в постоянен процес на самоучетеност, тъй като игралната индустрия непрекъснато се развива и е важно за това. Дизайнерът на играта трябва да следва трансформациите в своята област, да проследява тенденциите и майсторските програми.\nЗа да станете дизайнер на игри, първо трябва да получите Висше образование в съседната дисциплина, след което допълнително трябва да се учи от специализирани курсове. Например, можете първо да получите образование в Московската хуманитарна и техническа академия или Държавния университет по управление на земите отново по специалността „Дизайн“.\nСлед това бъдещият специалист ще трябва да определи курсовете. Например, можете да влезете в етап на компютърна академия. Висшето училище по икономика от 2014 г. също ви позволява да получите професионална игра на дизайна на играта, потвърдена от диплома. Важно е да се добави, че самообразието е важно за професионалистите на игралната индустрия. Специалист се препоръчва редовно да посещават конференции и изложби, както и изучаващи статии в публикации като VC, Habrahabr, GameDev и други.\nЩо се отнася до заплатите, в Русия тя варира от 25 хиляди до 120 хиляди рубли. В Москва тази цифра е малко по-висока: специалистите получават от 60 хиляди до 220 хиляди рубли. Започнете работата на дизайнера на играта Като тестер или в нетърговски проекти ентусиазирани ентусиасти. Във всеки случай съдържанието на портфейла от интересни проекти ще бъде специалист в ръка.\nСлед това, заявявайки позицията на дизайнера на играта директно директно, кандидатът трябва да е готов да изпълни тестовата задача.\nМного начинаещи на дизайнери на игри, които само получават нужда от образование, причиняват как да си намерят работа, ако в повечето случаи се изисква специалист със съответния опит. Понастоящем независимо движение се развива активно в ОНД, чиито членове провеждат различни конкурси и конференции. Участие в такива събития, новодошлите могат да се присъединят към вече сегашните команди, за да придобият заедно опит. Въпреки това, ставайки част от такъв екип, е необходимо да се прецени честно дали екипът отива на работа или просто да се забавлява. В допълнение, участвайки в indie motion, тя няма да работи.\nДруг начин да придобием опит е Участие в тест за игра. Като правило няма специални изисквания за това свободно място и затова е много по-лесно да получите тестер, отколкото дизайнерът на играта. Ще може да може новак специалист не само да получават заплата, но и да се потопите в областта на игрите, да взаимодействат с професионалистите и да проучат проектите за игра като дълбоко.\nОсвен това, доста често бета-тестерите стават дизайнери на играта в една и съща компания.\nАко говорим за перспективите за кариера, тогава за дизайнера на играта има няколко опции. Първо, той може да се движи нагоре по кариерата, да стане творчески производител и литературен редактор, а след това пълноправен лидер – първите единици, а след това студиа. Второ, той може да се премести на водещия дизайнер на играта и след това да се развива като експерт. И накрая, той може да работи за себе си, за първи път като индивидуален предприемач, а след това като собственик на студиото.


Как да напиша текстови реклами в AdWords за електронна търговия\nАприл 15, 2018 billy24 Без коментари\nAdWords, рекламната платформа на Google, е двигателят, който управлява онлайн продажбите за много малки и средни операции за електронна търговия. Продавачите, които искат да извлекат максимална полза от текстовите реклами в AdWords, трябва да научат прост, директен copywriting и да правят много разделно тестване.\nПлатформата на AdWords има няколко рекламни формати и две мрежи - търсене и показване. Най-простият и най-директен от тези формати е текстовата реклама, която се изпълнява в мрежата за търсене.\nТекстовите реклами в AdWords включват заглавие, видим URL адрес, описание и възможност за разширения на рекламите. Показваната реклама включва две разширения на рекламите: разширението за категоризация, което е автоматично, и разширението за структурирани фрагменти "Типове:".\nС текстовата реклама фирмата Ви има заглавие (или две), URL адрес и кратко описание, за да съобщят стойността и да насърчат връзката. Ефективните текстови реклами на AdWords ще убедят някого да кликне върху него.\nИ така, как можете или как фирмата ви се научи да пише ефективни текстови реклами? Как изглежда учебният процес? Как трябва да започнете да ставате по-добър рекламен писател?\nКопирането е акт на писане на текст за реклама или маркетинг в този случай. Този акт на подреждане на думи, така че читателят да предприеме някакво желано действие, често се описва като едно изкуство и наука.\n"Това е изкуство, защото изисква творчество, чувство за красота и стил", пише Демиан Фарнуърт публикация на Copyblogger, "Писането на ефективно копие също е наука, защото съществува в света на тестовете, изпитанията и провалите, подобренията, пробивите, образованието и предсказуемостта. Научната реклама ви позволява да развиете идея и след това да изпробвате тази идея. "\nДокато се обаждат на едно нещо, както изкуство, така и наука границите на клише, все още е смислено за писане на ефективни текстови реклама копие. По-конкретно, мисленето за това как научаваме изкуството и науката може да ни помогне да разберем как да напишем убедителното копие на AdWords.\nИзкуството на копирането\nС малки изключения, изкуството изисква изучаване, изследване, наблюдение и практика.\nАко искате да се научите да пишете ефективни текстови реклами, изучавайте изкуството на текстовете. Четенето на тази статия е добро начало, но това е само началото.\n- Мислите, че не е нужно да учите копирайт? - попита специалистът по преобразуване Peep Laja, "Дейвид Огилви, бащата на съвременната реклама, се занимаваше с това в своята книга Ogilvy за реклама, Един от неговите copywriters му казал, че [Олгиви] не е чел книги за рекламата. "\n- попита го Огилви. - Да предположим, че жлъчният ви жребец трябва да бъде премахнат тази вечер. Ще изберете хирург, който е прочел някои анатомични книги и знае къде е жлъчката или някой, който разчита на собствената си интуиция? "\n"Това, което отличава най-добрите експерти от посредствените играчи е, че най-добре знаят повече. Можете да напишете по-добро копие, ако знаете повече за него. "\nПомислете за момент върху анатомията на текстовите реклами в AdWords. Има три раздела. Последният раздел може да бъде разделен, така че да имаме четири елемента в нашия списък. Изучаването на анатомията на рекламата ще ни помогне да научим как да пишем ефективен текст.\nЗаглавие. AdWords позволява всяко заглавие на 30 знака. Тези заглавия ще бъдат свързани с тире. Вашият втори заглавие може да не се появява винаги.\nURL. Можете да показвате на читателите само домейна си или до два допълнителни индикатора за пътя, за да дадете на потенциалните клиенти представа за това, което ще видят, ако кликнат върху рекламата.\nОписание. Имате максимум 80 знака, за да опишете продукта си. AdWords може да премахне някои думи на мобилни устройства.\nПризив за действие. Подгрупа от описанието, призив за действие е първата възможност на магазина ви да поиска продажбата.\nДа се съсредоточим върху заглавието. Някои текстописци на AdWords препоръчват да се отрази целта на потребителя или да се говори за целта му.\nДжонътън Дайн, основателят на KlientBoost, агенция за рекламиране и копиране на карти с плащане на клик, предложи един прост пример за страдащите от акне.\nПредставете си, че някой търси "помощ за отървене от акне" в Google. Кои от тези заглавия смятате, че ще получите най-добрия отговор?\n- Справяне с акнето?\n"Убийте акне веднъж и за всички"\nПървото заглавие "Справяне с акнето?" Потвърждава това, което вече знаете за потребителя. Ако някой търси "помощ да се отърве от акне" той вероятно се занимава с акне. Това може да отразява въпроса на потребителя, но не говори за неговата цел или цел.\nВторото заглавие "Убийте акне веднъж и за всички" говори за целта или целта на потребителя. Той предлага отговор.\nКакво заглавие може да напише онлайн магазин за обувки за ключовата фраза "обувка за обувки, за да се предотврати болка в коляното?" Една реклама, изпълнявана на Google по време на писането, отговори с "Обувки за жени, за жени". терминът за търсене.\nWordStream, платформа на НПК, предложи осем рекламни PPC реклами, които включват тази идея за огледало на намеренията на потребителите. Помислете за тези техники като удари на четка за художник или люспи за музикант. Изучаването им ще ви направи по-добри в изкуството.\nОгледайте целта на потребителя\nВключете числа или статистически данни\nОбжалване на чувство за право\nВключете емоционални задействания\nИзползвайте ключови думи в URL адресите\nПредотвратява общи възражения\nФокусирайте се върху ползите за потребителя\nНаука за кодиране\nСлед като сте проучили изкуството на ефективни текстови реклами и сте написали няколко собствени реклами, е време да се съсредоточите върху науката - експериментиране и тестване.\nЗа всяка кампания или дори за всяка рекламна група задайте конкретни цели за подобрение, като например подобряване на честотата на кликване.\nСлед това решете каква част от рекламата искате да тествате. Помислете за анатомията на рекламата, описана по-горе.\nЩе опише ли заглавието, показвания URL адрес, описанието или поканата за действие в описанието? В по-широкия контекст може да тествате и ключовите думи, свързани с дадена реклама, нейната целева страница, използваните разширения на рекламите и дори дневните части (времето на деня за пускане на рекламата).\nСлед като изберете какво да тествате, като например заглавието или подканващото действие, направете малки промени и сравнете тези промени с оригинала. Тествайте една промяна наведнъж и подобрявайте ефективността.\nMicrosoft обяви интегрирането на Dynamics 365 за продажби с LinkedIn Sales Navigator\nКак да увеличим броя на елементите от списъка за прескачане в Windows 10\nКак да маркирате екранни снимки в iOS 11\nВ лабораторията: Netgear XS724EM, 24-порт 2.5G / 5G / 10GBase-T Switch\nМузикалното приложение се актуализира с "Groove Music" брандинг и UI Tweaks в Windows 10\n18 Инструменти за по-добро създаване на съдържание: Подобрете писането си с по-малко усилия\nAmazon Prime Изключителни телефони, включително Nokia 6 стартиране на дребно Юли 10: Цени, наличност и T ...


Бащата на близнаците замеси Хасан и Ибрахим в скандал и със самолетни билети – Труд\nБащата на близнаците замеси Хасан и Ибрахим в скандал и със самолетни билети\n17.07.2015 • 23:20\nБащата на талантливите музиканти Хасан и Ибрахим има проблеми с отчитането на самолетни билети за пътувания на семейството, платени с обществени средства.\nМиналата година общината подкрепила финансово с 2000 лв. братята за тяхно участие в конкурс в Германия. Тогава Соня Стефанова, счетоводителка на СОУ „Сава Доброплодни“, получила парите и ги дала на бащата Игнатов.\nСтефанова обаче чула от преподаватели, че един от пианистите се разболял и това препятствало пътуването до Германия. „Затова си поисках парите от бащата, но той ми донесе билети за пътуване. Много се изненадах и започнах да се ровя. Обърнах се на следовател, защото съм отговорна за парите“, казва Стефанова. Нямало как да ги отчете пред общината, защото й била нужна фактура, а разполагала само с билети. Обадила се в „Луфтханза“ и като посочила номерата им, й казали, че нямат такива. Посъветвали я да се обади в друга авиокомпания.\nОттам пък обяснили, че два от въпросните номера на билети отговарят на пътуване до Москва и с тях наистина е пътувал Денис Игнатов и един от синовете му. Стефанова поискала бащата да й обясни неразборията, а той бил категоричен: „Може да не съм пътувал, но съм купил билетите.“ Обяснявала му, че дори да са имали здравословен проблем, е можело да си поискат обратно парите, а не да горят. Така на 19 декември м.г. счетоводителката внесла докладна в общината с обяснения за ситуацията и получените билети.\nТази година общината е превела средства за пътуването на братята Игнатови до САЩ, след като станало ясно, че са спечелили престижния конкурс „Американ протежеФ“ и са поканени да свирят в „Карнеги хол“. Школската счетоводителка Соня Стефанова потвърди, че училището е получило 3381,58 лв. за пътуването на талантите. Уведомила бащата Денис Игнатов, че тя ще закупи билетите и първоначално уредила три билета за общо 3600 лв. След това обаче той я уведомил за промяна на датата за пътуването и така с глобата сумата за трите билета скочила на 5572 лв. Училището допълнило общинските средства със свои 2190,85 лв., обяснява Стефанова.\nОбщина Шумен е готова да се отзове с отчетни документи, с които разполага, за пътуванията на талантливите пианисти Хасан и Ибрахим Игнатови зад граница, заплащани с бюджетни средства. Това обяви зам.-кметът по култура Живка Тонева по повод на шума около звездното дуо и каза, че не се притеснява от проверки. Зам.-кметът по финанси Александър Генчев каза, че в понеделник ще изясни дали има въпросителни около отчета на парите и водят ли се те като дължими от училището.\nБащата Денис Игнатов не беше открит за коментар, целия ден телефонът му беше извън обхват.


Сървър Dell PowerEdge R230, Intel Xeon E3-1220v6 (3.0GHz, 8M), 8GB 2400 UDIMM, 1TB SATA, Chassis with up to 4, 3.5 Cabled Hard Drives and Embedded SATA, DVD+/-RW, iDRAC8 Basic, 3Y NBD #DELL02107 от DELL се предлага на цена от 1 788.00 лв.\nСървър Dell PowerEdge R230, Intel Xeon E3-1220v6 (3.0GHz, 8M), 8GB 2400 UDIMM, 1TB SATA, Chassis with up...\nКупи изгодно Сървър DELL с кат.номер #DELL02107. Голямо разнообразие от компютри и електроника на добри цени - pcshop.bg.\nНа изплащане за 12 вноски по 166.88 лв.\nКупи изгодно за 1 788.00 лв. Сървър Dell PowerEdge R230, Intel Xeon E3-1220v6 (3.0GHz, 8M), 8GB 2400 UDIMM, 1TB SATA, Chassis with up to 4, 3.5 Cabled Hard Drives and Embedded SATA, DVD+/-RW, iDRAC8 Basic, 3Y NBD с кат. номер #DELL02107


Атанас Джамбазов дебютира със загуба в Белатор | Велико Търново Спорт\nАтанас Джамбазов дебютира със загуба в Белатор\nот "Велико Търново Спорт" в 13:01 на 28 ян. 2013, понеделник | 195 прегледа\nГорнооряховският боец Атанас Джамбазов стана вторият българин с договор с една от най-големите ММА организации Белатор. 29-годишният боец последва Благой Иванов – Багата, който също има контракт с американската организация.\nЗа съжаление Наско допусна загуба при дебюта си в американската промоция Bellator. Той отстъпи чрез събмишън във втория рунд от Емануел Нютон. Това бе едва трета загуба за горнооряховеца в кариерата му, който има и 17 победи. Поражението прекъсна серията от 10 последователни победи за Джамбазов, която стартира през ноември 2009 г.\nПри дебюта си в UFC on FX 7 Наско дава всичко от себе си в първия рунд срещу опонента Емануел Нютон. За минутата почивка българинът не може да възстанови достатъчно силите и влиза по-изморен от опонента си, който успява да го събори на земята, а от там Джамбазов дава гърба си и Нютон бързо прави rear-naked choke в 2:21 мин. от втория рунд. Представянето му е оценено повече от достойно от мениджъра Кен Равя, който го уверява, че скоро пак ще се бие в Белатор.\nОт ММА България изнесоха определени факти, които са съпътствали подготовката на Джамбазов преди участието му в Белатор.\nНа 9-и декември миналата година Наско е постъпил в болница в Бургас за операция на коляното. След като е опериран успешно и започва да се възстановява, възниква нов проблем – възпаление на окото, и следва нова операция. Джамбазов излиза от болницата на 31-ви декември, като докторите му препоръчват да не прави излишни натоварвания до 3-и януари.\nРазбирайки за ситуацията около българина, американският мениджър Кен Равя предлага да се отложи дебюта му в Bellator, но Наско отказва с мотива, че е дал вече дума. Друг проблем, с който се сблъскват Наско и треньорският му щаб, е късното интервю за виза, което посолството на САЩ му насрочват, което в последствие изиграва лоша шега в аклиматизацията на нашия боец с часовата разлика зад Океана.


Въпросници за психологично изследване на личността - Документ от документите.ком | Страница 15\nОбщата или глобалната оценка на страха се основава на т.нар. клинично впечатление. При факторен анализ Buss изолира два фактора:\n1) съдържа симптомите от групи 4, 7, 6, 1 и 3;\n2) съдържа проявите от групи 2, 8, 5.\nАвторът интерпретира първия фактор като "невровегетативна свръхактивност", а втория - като "кондициониран страх", аналогичен на психичния страх.\nЕдна особена разновидност на страхове, преживяване и страхова готовност е хипохондрията. От Е. Bleuler (1916) насам хипохондрията е утвърдена като синдром, който може да възникне при различни заболявания - не само при неврозите, но и при депресии с различна генеза, шизофрения и пр. Хипохондрията често надстроява психогенно различни соматични заболявания при определени личностови структури или житейски обстоятелства. Хипохондричната невроза се разграничава трудно от фобийните изживявания и особено от нозофобията, както и от неврастенията.\nХипохондричната невроза има често затегнато протичане и води до хипохондрично болестно развитие на личността. Хипохондричната личност се характеризира с многобройни и неспецифични телесни оплаквания; хипохондрикът има изострено внимание към своето тяло и най-малката нерегулярност на соматичните му отправления го хвърля в страхове напрежение. По правило води прекалено здравно съобразен начин на живот, който се оказва пречка в известни отношения за пълноценното му развитие и изяви в труда, в личния и обществения му живот.\nLeonhard различава две разновидности на хипохондрията\n- идеохипохондрия - състоянието се ограничава с опасения за болест\n- сензохипохондрия - опасенията се съчетават с променени телесни усещания.\nСъществуващите методи за изследване на хипохондрията са изградени на принципа на самооценъчните скали. Като самостоятелна скала или като отделен фактор хипохондрията влиза в състава на някои многофазови личностови или невротични и депресивни въпросници. Хипохондрията е една от основните клинични скали на ММРI, една от съставките на невротичната триада Хх, Д, Хи. В рамките на ММРI хипохондричната скала измерва хипохондричността като актуално невротично състояние.\nСъщата насоченост имат и факторите на хипохондрията в депресивните скали. Много по-слабо са разработени методите за определяне на хипохондричността като личностова нагласа.